Heldragt fra Bilka går viralt: Nu kan du få enhjørning-dragten i Aalborg
16. sep 2019, kl. 18:09 Skrevet af: Michael Qureshi
Du har måske allerede set den på sociale medier.
Enhjørning-dragten fra Bilka har i hvert fald taget internettet med storm. Og med god grund. Det er sandsynligvis den bedste hadegave, man kan give venner/veninder eller familie.
I Salling Group er man helt overvældet over interessen, og da Bilka i Ishøj på Sjælland lagde dragten på Facebook, så nåede den over 21.000 kommentarer og 204 delinger.
Trækker stor opmærksomhed i Bilka i Skalborg
Nu kan man også få den helt særlige heldragt med matchende sutsko i Bilka i Skalborg. En voksen-dragt står til 249 kr. og skal man have den til børn, er den lidt billigere.
I Bilka i Aalborg trækker dragten også stor opmærksomhed, og mange køber den for at drille hinanden.
Det er også et fantastisk påfund, hvis man nu vil slappe af om søndagen her i efteråret, hvor blæsten rusker uden for, og man gerne vil have en heldragt, der kan skabe smil i hjemmet.